

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 940-01/24-03/1

URBROJ: 2177-1-01/01-24-1

Požega, 28. studeni 2024.

Na temelju članka 19. Zakona o upravljanju državnom imovinom (Narodne novine, broj: 52/18.), čl. 35. Zakona o vlasništvu i drugim stvarnim pravima (Narodne novine, broj: 81/15.), članka 44. stavka 1. i članka 48. stavka 1. točke 4. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 62. stavka 1. podstavka 4. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 28. studenog 2024. donosi sljedeći

GODIŠNJI PLAN UPRAVLJANJA I RASPOLAGANJA NEKRETNINAMA

U VLASNIŠTVU GRADA POŽEGE ZA 2025. GODINU

Članak 1.

Godišnjim planom upravljanja i raspolaganja nekretninama određuju se jednogodišnji ciljevi i smjernice upravljanja i raspolaganja nekretninama u vlasništvu Grada Požege.

Članak 2.

Upravljanje i raspolaganje imovinom u vlasništvu Grada Požege temelji se na sljedećim načelima:

1. Načelo javnosti i transparentnosti - osigurava se propisivanjem pravila i kriterija upravljanja i raspolaganja nekretninama njihovom javnom objavom, konkretiziranjem ciljeva raspolaganja nekretninama, redovitim upoznavanjem javnosti s aktivnostima tijela koja upravljaju i raspolažu nekretninama, te vođenjem registra nekretnina u vlasništvu Grada. Postupci prodaje te davanja u zakup nekretnina Grada Požege provode se putem javnog natječaja, a samo iznimno neposrednom pogodbom.
2. Načelo predvidljivosti - osigurava da upravljanje i raspolaganje nekretninama u istim i sličnim situacijama bude obuhvaćeno predvidljivim i jednakim postupanjem.
3. Načelo ekonomičnosti - osigurava upravljanje i raspolaganje nekretnina radi ostvarivanja što boljih gospodarskih, infrastrukturnih i drugih ciljeva, a sve sukladno namjeni pojedine nekretnine, potrebama Grada i raspoloživim proračunskim sredstvima.
4. Načelo odgovornosti - osigurava se propisivanjem ovlasti i dužnosti pojedinih nositelja funkcija upravljanja i raspolaganja nekretninama, nadzorom nad upravljanjem i raspolaganjem nekretninama te izvješćivanjem o postignutim ciljevima, te poduzimanje mjera protiv nositelja funkcija koji ne postupaju sukladno propisima.

Članak 3.

Imovina Grada Požege za koju se donosi ovaj Plan odnosi se na nekretnine u vlasništvu Grada Požege i to:

* stanovi,
* poslovni prostori,
* sportski objekti, temeljem Odluke o načinu upravljanja i korištenja sportskih građevina u vlasništvu Grada Požege (Službene novine Grada Požege broj 22/21.) i Odluke o izmjeni i dopuni Odluke o načinu upravljanja i korištenja sportskih građevina u vlasništvu Grada Požege (Službene novine Grada Požege broj 14/24.) prostorima upravlja Požeški športski savez
* nekretnine u kojima se nalaze vrtići i druge ustanove u vlasništvu Grada Požege,
* neizgrađeno građevinsko zemljište,
* komunalna infrastruktura.

Članak 4.

Godišnje mjere i smjernice upravljanja nekretninama Grada Požege u 2025. godini:

* prodaja neizgrađenog građevinskog zemljišta unutar građevinskog područja naselja radi poticanja izgradnje građevina, te stjecanja dodatnih prihoda,
* prodaja nekretnina koje nisu od interesa za Grad,
* davanje u zakup poslovnih prostora, zemljišta u svrhu postavljanja montažnih kioska, te zemljišta za postavu reklamnih panoa u svrhu učinkovitog raspolaganja nekretninama i stjecanja dodatnih prihoda,
* evidentiranje nerazvrstanih cesta, te usklađivanje stvarnog stanja sa stanjem u zemljišnim knjigama i katastru, u svrhu povećanja učinkovitosti u uporabi i održavanju nerazvrstanih cesta na području Grada Požege,
* evidentiranju komunalne infrastrukture u javnim knjigama u svrhu povećanja učinkovitosti u uporabi i održavanju komunalne infrastrukture,
* izvršavanje aktivnosti i projekata planiranih proračunom Grada Požege za 2025. godinu te pratećim programima.

Provedbene mjere ovog Plana su:

* evidentiranje imovine - kontinuirano izvršavati evidentiranje svakih promjena na imovini te utvrditi planove za optimalno korištenje imovine
* objava natječaja za prodaju i zakup nekretnina u javnim glasilima, na službenim web stranicama i oglasnoj ploči Grada Požege,
* prikupljanje i obrada zahtjeva - prikupljati pisma namjere i zahtjeve za kupnju, odnosno zakup imovine Grada Požege, pružiti pravovremenu i potpunu informaciju, omogućiti realizaciju ugovora u najkraćem mogućem roku,
* kontrola izvršavanja ugovornih obveza - redovitim praćenjem izvršavanja ugovornih obveza ostvariti dvostruke funkcije - održavanje kontakata i praćenje potreba korisnika gradske imovine, te nadzor na korisnicima radi očuvanja vrijednosti imovine, odnosno sprječavanja nastanka štete.

Članak 5.

MJERE PREMA POJAVNIM OBLICIMA IMOVINE:

***Nekretnine u vlasništvu Grada Požege***

Nekretnine će se ponuditi za prodaju putem javnog pisanog natječaja ukoliko se u 2025. godini steknu formalno-pravni uvjeti, kako slijedi:

|  |  |  |  |
| --- | --- | --- | --- |
| r.b. | k.č.br. | opis | k.o. iz.k.ul.br. |
| 1. | 3407/4 | Kuća i dvorište | Požega/1915 |
| 2 | 3407/5 | Oranica Glavica | Požega/1915 |
| 3. | 3407/6 | Oranica Glavica | Požega/1915 |
| 4. | 22/1 | Kuća, zgrada i dvorište | Požega/4019 |
| 5. | 400/1(suvlasništvo Grada Požege u ½ dijela nekretnine) | Kuća i dvorište | Požega/ 958 |
| 6. | 120 | Vrt u potkućnici | Stara Lipa/474 |
| 7. | 250 | Voćnjak u Blagoević strani | Ćosine Laze/2 |
| 8. | 251 | Pašnjak sa voćem u Blagoevića strani | Ćosine Laze/2 |
| 9. | 252 | Kuća broj 13, gospodarska zgrada i dvorište u Blagoevića strani, Vasine Laze 6 | Ćosine Laze/2 |
| 10. | 259 | Oranica krčevina u Blagoevića strani | Ćosine Laze/2 |
| 11. | 4030/7 | Livada, Sv. Leopolda Mandića bb | Požega/5390 |
| 12. | 1013/2 | Livada, Vidovci | Vidovci/781 |
| 13. | 1014 | Livada, Vidovci | Vidovci/715 |
| 14. | 464 | Dvorište u selu Mihaljevci | Mihaljevci/467 |
| 15. | 4485 | Industrijska, livada | Požega/5390 |
| 16. | 4043 | Oranica, Praulje | Požega/3697 |

***Stanovi***

Grad Požega trenutno nema stanove u svom vlasništvu koji bi bili slobodni i uvjetni za stanovanje i za davanje u najam korisnicima. Ukoliko se pojedini stambeni prostori budu oslobodili, Grad Požega ih planira davati u najam temeljem rang liste za koju se raspisuje javni natječaj.

***Poslovni prostori i garaže***

Grad Požega planira slobodne poslovne prostore/garaže u svome vlasništvu davati u zakup putem javnog natječaja.

|  |  |
| --- | --- |
| Lokacija | Površina (m2) |
| A. Kanižlića 1, Požega | 19,80 |
| A. Kanižlića 1, Požega | 20,02 |
| A. Kanižlića 3, Požega | 68,40 |
| A. Kanižlića 3, Požega | 54,29 |
| garažno mjesto, ID 4Ul. Njemačka 1  | 11 |
| garažno mjesto, ID 7Ul. Njemačka 1  | 11 |
| garažno mjesto, ID 9Ul. Njemačka 1 | 11 |
| garažno mjesto, ID 10Ul. Njemačka 1 | 11 |
| garažno mjesto, ID 11Ul. Njemačka 1 | 11 |

Ukoliko se ostvare uvjeti Grad Požega planira objaviti Javni natječaj za dodjelu poslovnih prostora u vlasništvu Grada Požege na korištenje udrugama.

Grad Požega će poslovne prostore namijenjene za rad udruga, putem javnog natječaja davati na korištenje bez naknade.

Grad Požega planira objaviti Javni natječaj za davanje u zakup garažnih mjesta uz plaćanje zakupnine.

**Sportski objekti**

Grad Požega će kontinuirano pratiti radnje vezane uz upravljanje i korištenje javnih sportskih građevina i drugih sportskih građevina, a vezano uz sportske objekte u vlasništvu Grada Požege koji su dani na korištenje, upravljanje i održavanje Požeškom športskom savezu sukladno Odluci o načinu upravljanja i korištenja sportskih građevina u vlasništvu Grada Požege, (Službene novine Grada Požege broj 22/21.) i Odluci o izmjeni i dopuni Odluke o načinu upravljanja i korištenja sportskih građevina u vlasništvu Grada Požege (Službene novine Grada Požege broj 14/24.) prostorima upravlja Požeški športski savez.

**Neizgrađeno građevinsko zemljište**

Grad Požega planira prema potrebi formirati građevinska zemljišta u svom vlasništvu te iste ponuditi za prodaju putem javnog pisanog natječaja, u svrhu izgradnje stambeno-poslovnih građevina za povećanje fonda stambenih i poslovnih prostora na području Grada Požege.

Određena građevinska zemljišta u području poduzetničke zone Grad Požega prodavat će po povoljnijim uvjetima sukladno Odluci Gradskog vijeća koja će se donositi za prodaju svake nekretnine pojedinačno.

**Komunalna infrastruktura**

Grad Požega planira kontinuirano usklađivati stvarno stanje nerazvrstanih cesta i ostale komunalne infrastrukture sa stanjem u katastru i zemljišnim knjigama, a sukladno osiguranim sredstvima u Proračunu Grada Požege.

Najveći dio komunalne infrastrukture za koju je potrebno uskladiti stanje u zemljišnim knjigama i na terenu se odnosi na nerazvrstane ceste. Tako je u planu dovršavanje već započetih postupaka i pokretanje novih postupaka evidentiranja u zemljišnoj knjizi nerazvrstanih cesta kao javnog dobra u općoj uporabi- neotuđivog vlasništva Grada Požege.

Planira se izgradnja postojećih građevina komunalne infrastrukture kako slijedi:

*-* Ulica dr. Franje Tuđmana u Požegi

- Ulica Zinke Kunc u Požegi

- Ulica Sv. Vinka Paulskog u Požegi

- pristupna cesta atletskom stadionu

- nogostup u Ulici Jurja Križanića u Požegi

- parkiralište u Švearovoj ulici u Požegi

Planira se rekonstrukcija postojećih građevina komunalne infrastrukture:

* Ulica Matice hrvatske, Sokolova ulica u Požegi
* spojna cesta Požega – Mihaljevci
* Ulica Vanje Radauša u Požegi

Plan izgradnje nerazvrstanih cesta na području Grada Požege dio je Programa građenja objekata i uređenja komunalne infrastrukture Grada Požege za 2025. godinu.

**Ostale nekretnine i nepredviđeno raspolaganje**

Grad Požega može u tijeku godine, ukoliko se pojavi opravdani razlog, odnosno ako to zahtijeva određena situacija, te nepredviđene okolnosti koje je potrebno riješiti radi ostvarivanja planova razvoja Grada, realizacije planiranih aktivnosti proračunom, realizacije proračuna, raspolagati i nekretninama koje nisu pojedinačno navedene u ovom Planu, za što Gradonačelnik donosi posebnu Odluku.

GRADONAČELNIK

dr.sc. Željko Glavić, v.r.